కిష్కింధపురి

కిష్కింధపురి 2025లో తెలుగులో విడుదలైన హారర్ థ్రిల్లర్ సినిమా. షైన్ స్క్రీన్స్ బ్యానర్‌పై సాహు గారపాటి నిర్మించిన ఈ సినిమాకు కౌశిక్ పెగళ్లపాటి దర్శకత్వం వహించాడు. బెల్లంకొండ సాయి శ్రీనివాస్, అనుపమ పరమేశ్వరన్, మకరంద్ దేశ్‌పాండే, తనికెళ్ళ భరణి ప్రధాన పాత్రల్లో నటించిన ఈ సినిమా టీజర్‌ను ఆగస్ట్ 15న, ట్రైలర్‌ను సెప్టెంబర్ 3న విడుదల చేయగా, సినిమాను సెప్టెంబర్ 13న విడుదల చేశారు.  

కిష్కింధపురి సినిమా అక్టోబ‌ర్ 17 నుండి జీ5 ఓటీటీలో స్ట్రీమింగ్ కానుంది.
నటీనటులు
 బెల్లంకొండ సాయి శ్రీనివాస్ రాఘవ గా 
 అనుపమ పరమేశ్వరన్  
 శాండీ మాస్టర్ 
 మకరంద్ దేశ్‌పాండే  
 తనికెళ్ళ భరణి 
 శ్రీకాంత్ అయ్యంగర్   
 హైపర్ ఆది  
 సుదర్శన్   
 భద్రం  లోకో పైలట్

 కథ 
రాఘ‌వ్ (బెల్లంకొండ సాయిశ్రీనివాస్),  మైథిలి (అనుప‌మ‌)  ప్రేమికులు. ఆ ఇద్ద‌రూ మ‌రొక స్నేహితుడు (సుద‌ర్శ‌న్‌)తో క‌లిసి ఘోస్ట్ వాకింగ్ పేరుతో  హాంటెడ్ హౌసెస్ టూర్స్‌ని నిర్వ‌హిస్తుంటారు. థ్రిల్ కోరుకునే వాళ్లంద‌రినీ క‌లిపి ఓ పాడుబ‌డిన బంగ్లాల్లోకి తీసుకెళ్లి అక్క‌డ దెయ్యాలు ఉన్నాయ‌ని న‌మ్మిస్తూ థ్రిల్ పంచ‌డ‌మే ఆ టూర్ ఉద్దేశం. అలా ఓసారి 11 మందితో క‌లిసి కిష్కింధ‌పురి అనే ఊరి ప‌రిస‌రాల్లో ఉన్న సువ‌ర్ణ‌మాయ అనే రేడియో స్టేష‌న్‌కి వెళ‌తారు. 1989లోనే పాడుబ‌డిన స్టేష‌న్ అది. అందులోకి అడుగు పెట్టాక రేడియో నుంచి ఓ వాయిస్ వినిపిస్తుంది. అది దెయ్యంలా మారిన వేద‌వ‌తి గొంతు అని ఆ త‌ర్వాత తెలుస్తుంది. సువ‌ర్ణ‌మాయ‌లోకి అడుగు పెట్టిన 11 మందిలో ఎవ్వ‌రినీ వ‌దిలిపెట్ట‌న‌ని వార్నింగ్ ఇస్తుంది వేద‌వ‌తి. చెప్పిన‌ట్టుగానే  వెంట‌నే ఆ బృందంలో ముగ్గురు చ‌నిపోతారు. ఆ త‌ర్వాత అందులోని ఓ చిన్నారి టార్గెట్ అవుతుంది. అది ప‌సిగ‌ట్టిన రాఘ‌వ్ త‌న ప్రాణాల్ని అడ్డుపెట్టి దెయ్యానికి ఎదురెళ్ళి ఆ చిన్నారిని కాపాడతాడు. మిగతావాళ్ళని కాపాడ్డం కోసం రాఘవ్ తన ప్రాణాలను అడ్డువేస్తానని చెబుతాడు. ఆ రేడియో స్టేషన్ గురించి వాకబు చేయగా విశ్రవపుత్ర అనే వ్యక్తి గురించి తెలుస్తుంది. అతను ఒక ఒక దుష్టలగ్నంలో శరీరంలో వంకరలతో జన్మించి ఉంటాడు. భూషణశర్మ అనే సంగీతజ్ఞుడి దగ్గర విద్య నేర్చుకుంటాడు. అప్పుడే అక్కడ ఓ సువర్ణమాయ అనే ఒక రేడియోస్టేషన్ ప్రారంభమవుతుంది. అందులో పనిచేయడం కోసం అందమైన గొంతుకోసం వెతుకుతుంటారు. ఆడగొంతు కలిగిన విశ్రవ అందుకు దరఖాస్తు చేసుకుంటాడు. మొదట్లో తాను ఎంపికై తల్లి కోరిక తీర్చాననుకుంటాడు కానీ తర్వాత ఎంపికైంది వేదవతి అని తెలుసుకుంటాడు. తన దారికి అడ్డుగా నిలిచినందుకు ఆ రేడియో స్టేషన్లోకి వెళ్ళి వేదవతిని వివస్త్రను చేసి బయటకు పంపేస్తాడు. ఆ తర్వాత రేడియో స్టేషన్ యజమానులతో గొడవపడగా వారు అతన్ని బంధిస్తారు. వేదవతి అవమానంతో ఆత్మహత్య చేసుకుంటుంది. ఈ విషయం తెలుసుకున్న స్టేషన్ యజమానులు విశ్రవుడిని బంధించిన గదిలో విషవాయువును పంపి చంపేస్తారు. అతను ప్రేతాత్మయై ఆ యజమానులందరినీ చంపేస్తాడు. అతని కథను తెలుసుకుని ఒక మంత్రవేత్త సాయంతో విశ్రవుడి ఆత్మను వెళ్ళగొడతాడు రాఘవ.

 పాటలు

మూలాలు

బయటి లింకులు

వర్గం:2025 తెలుగు సినిమాలు